Од ране младости интересовао се за хуманистиче области људске делатности. Студирао је полинистику у Варшави, али је студије прекинуо због почетка Другог светског рата. Провео је две године у совјетском гулагу од 1940. до 1942. године. Након што је помилован, прикључио се армији генерала Андерса, те је прешавши преко Казахстана и Блиског истока у Италију, учествовао у бици на Монте Касину, где је био тешко рањен. Пошто је у Пољској након рата био уведен комунизам, одлучио је да се не врати у своју домовину. Од 1945. до 1955. живео је у Италији, Уједињеном Краљевству и Немачкој, да би се од 1955. трајно настанио у Италији, тачније у Напуљу. У Пољској је до промена 1990. био забрањен и непознат, да би тек у својој последњој деценији живота доживео да буде објављиван и признат у домовини. Добио је бројна признања и почасне докторате неколико универзитета.